CELEX: 62014CB0529
Language: el
Date: 2015-12-17 00:00:00
Title: Υπόθεση C-529/14: Διάταξη του Δικαστηρίου (ένατο τμήμα) της 17ης Δεκεμβρίου 2015 [αίτηση του Finanzgericht Hamburg — Γερμανία για την έκδοση προδικαστικής αποφάσεως] — YARA Brunsbüttel GmbH κατά Hauptzollamt Itzehoe (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Οδηγία 2003/96/ΕΚ — Φορολογία των ενεργειακών προϊόντων και της ηλεκτρικής ενέργειας — Άρθρο 2, παράγραφος 4, στοιχείο β' — Ενεργειακά προϊόντα με διπλό σκοπό — Έννοια — Ενεργειακό προϊόν χρησιμοποιούμενο για τη θερμική επεξεργασία αποβλήτων και απαερίων)

29.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/2
            
         Διάταξη του Δικαστηρίου (ένατο τμήμα) της 17ης Δεκεμβρίου 2015 [αίτηση του Finanzgericht Hamburg — Γερμανία για την έκδοση προδικαστικής αποφάσεως] — YARA Brunsbüttel GmbH κατά Hauptzollamt Itzehoe
   (Υπόθεση C-529/14) (1)
   
   ((Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Οδηγία 2003/96/ΕΚ - Φορολογία των ενεργειακών προϊόντων και της ηλεκτρικής ενέργειας - Άρθρο 2, παράγραφος 4, στοιχείο β' - Ενεργειακά προϊόντα με διπλό σκοπό - Έννοια - Ενεργειακό προϊόν χρησιμοποιούμενο για τη θερμική επεξεργασία αποβλήτων και απαερίων))
   (2016/C 078/02)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   YARA Brunsbüttel GmbH
   
      κατά
   
   Hauptzollamt Itzehoe
   
      Διατακτικό
   
   Το άρθρο 2, παράγραφος 4, στοιχείο β', της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, όπως τροποποιήθηκε με την οδηγία 2004/75/ΕΚ του Συμβουλίου, της 29ης Απριλίου 2004, έχει την έννοια ότι το φυσικό αέριο που χρησιμοποιείται, αφενός, για την υπερθέρμανση και την ξήρανση ατμού και ακολούθως χρησιμοποιείται στη διαδικασία παραγωγής αμμωνίας και, αφετέρου, για την θερμική διύλιση και την απόρριψη των εναπομεινάντων αερίων που προκαλούνται από τη διαδικασία αυτή, δεν συνιστά, υπό την έννοια της διατάξεως αυτής, ενεργειακό προϊόν με διπλό σκοπό το οποίο εξαιρείται από το πεδίο εφαρμογής της εν λόγω οδηγίας. Κατά συνέπεια, τα κράτη μέλη δύνανται να χορηγούν φορολογική απαλλαγή για τη χρησιμοποίηση τέτοιου ενεργειακού προϊόντος μόνον στον βαθμό που η απαλλαγή αυτή είναι σύμφωνη προς τις υποχρεώσεις που τάσσει η οδηγία 2003/96, όπως έχει τροποποιηθεί με την οδηγία 2004/75.
   
      (1)  ΕΕ C 65 της 23.02.2015.